CONVOCATÒRIA D'AJUDES A LA INVESTIGACIÓ CURS 2013/2014 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/2812)
  + [Valencià](/va/acuerdo/2812)






Selector de idioma

Leer

* [Español](/es/acuerdo/2812)
* [Valencià](/va/acuerdo/2812)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES A LA INVESTIGACIÓ CURS 2013/2014[Butlletí Oficial Universitat d'Alacant](/ca/Publicacion)
===============================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES A LA INVESTIGACIÓ CURS 2013/2014

Data d'aprovació
:   28/03/2014

Data de publicació
:   28/03/2014

Òrgan competent
:   Vicerector de Cultura, Esports i Politítica Lingüística

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=2812.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/2812)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/2812)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES A LA INVESTIGACIÓ CURS 2013/2014&url=https://www.boua.ua.es/va/acuerdo/2812)

**Títol:** CONVOCATÒRIA D'AJUDES A LA INVESTIGACIÓ CURS 2013/2014

**Secció:** CONVOCATÒRIES I CONCURSOS

**Òrgan:** Vicerector de Cultura, Esports i Politítica Lingüística

**Data d'aprovació:** divendres, 28 de març de 2014

CONVOCATÒRIA D'AJUDES A LA INVESTIGACIÓ CURS 2013/2014

El Centre d'Estudis sobre la Dona, en col·laboració amb el Vicerectorat d'Alumnat de la Universitat d'Alacant, convoca cinc ajudes per a la realització de treballs d’investigació centrats en els estudis sobre les dones, de gènere i feministes.

OBJECTIU

Contribuir al desenvolupament de la investigació sobre les dones i el gènere. Els projectes hauran de centrar-se en l'estudi del paper de les dones o les diferències de gènere amb la finalitat de conèixer, difondre, establir estratègies i avaluar alternatives des dels possibles plantejaments històrics, artístic-literaris, sociològics, econòmics, jurídics, de la salut, de les ciències o de qualsevol altra vessant del saber.

En aquest marc, es valoraran especialment els projectes que tracten dels estudis de gènere a Europa i el procés de convergència europea, i els relatius a les matèries bàsiques de les branques de coneixement d'enginyeria, arquitectura i ciències recollides en l'annex II del Reial Decret 1393/2007, de 29 d'octubre, que estableix l'ordenació dels ensenyaments universitaris oficials.

REQUISITS PER A LA SOL·LICITUD

1.- Ser alumna o alumne d’estudis oficials de postgrau (Màster) en període d’investigació, de la Universitat d'Alacant.

2.- Remetre al CED (aulari II) la sol·licitud (annex I) d’aquesta ajuda a través del Registre General de la Universitat d’Alacant o dels seus registres auxiliars o qualsevol dels mitjans als quals es refereix l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, juntament amb els documents següents:

2.1.-Fotocòpia del DNI (o NIE en cas d'alumnat estranger).

2.2.-Un resum del projecte d’acord amb el model que s'adjunta en l'annex I, avalat per un professor doctor o professora doctora d'aquesta Universitat.

2.3.-Informe i currículum del professor o professora que avala el projecte (annex IV).

2.4.-Un certificat de l'expedient acadèmic de llicenciatura de la persona sol·licitant. S'hi adjuntarà l'annex II formalitzat degudament.

2.5.-El justificant de la matrícula del període d'investigació.

2.6.-Un currículum de la persona sol·licitant (annex III).

(Annexos I, II, III i IV:

<http://web.ua.es/va/cem/>)

3.- El termini de presentació de sol·licituds acaba el dia 15 de maig de 2014 a les 14 h.

4.- És requisit indispensable per a obtenir la concessió d’aquestes ajudes que el projecte de treball que es presente no haja sigut mai anteriorment objecte de cap subvenció o ajuda econòmica.

NÚMERO, DISTRIBUCIÓ I QUANTIA ECONÒMICA DE LES AJUDES

Es convoquen cinc ajudes de 1.200 euros cada una.

Una vegada concedides les ajudes, el pagament s’efectuarà de la manera següent: el 60% del total es lliurarà en el moment de la concessió i el 40% restant en el moment del lliurament del treball, sempre que s'hagen complit els requisits que estableix aquesta convocatòria.

La Comissió es reserva tant el dret de declarar deserta la Convocatòria com el de no adjudicar la totalitat de les ajudes oferides. En aquest últim supòsit, la Comissió baremadora es reserva el dret d'incrementar les ajudes que es concediran a la resta de sol·licitants admesos.

La Universitat d'Alacant, a càrrec de l'aplicació 52861313 del CDG 011730, destinarà a esta convocatòria d'ajudes una quantitat no superior a 6.000 €. L’execució de la dotació està supeditada a la disponibilitat de liquiditat de la Universitat d’Alacant.

COMISSIÓ BAREMADORA

La Comissió estarà constituïda per les persones següents:

1.-Vicerector de Cultura, Esports i Política Lingüística.

2.-Vicerectora d'Estudiants.

3.-Directora del Centre d'Estudis sobre la Dona.

4.-Una persona en representació del Consell d'Alumnes.

5.-Una persona en representació del Personal d'Administració i Serveis que pertanya al Centre d'Estudis sobre la Dona.

6.-Una persona en representació de l'equip directiu del Centre d'Estudis sobre la Dona.

La resolució de la Comissió es publicarà a la pàgina web del CED abans del 30 de maig de 2014.

CRITERIS DE SELECCIÓ

Per a la concessió de les ajudes es tindrà en compte:

1.-El currículum de les persones sol·licitants i l'activitat desenvolupada prèviament en l'àmbit dels estudis de gènere (fins a 1 punt).

2.-La nota mitjana de l'expedient de llicenciatura (fins a 1,5 punts).

3.-Haver obtingut el títol de llicenciat o llicenciada o equivalent en la Universitat d'Alacant (0,5 punts).

4.-Els plantejaments generals de la investigació des de la perspectiva de gènere (marc teòric, objectius i metodologia) (fins a 3 punts).

5.-La viabilitat del projecte i l'adequada planificació temporal (fins a 2 punts).

6.-L'impacte dels possibles resultats i la possible aplicabilitat (fins a 1 punt).

7.-El grau d'adequació del projecte als àmbits a què fa referència el paràgraf segon de l'objectiu d'aquesta convocatòria (fins a 1 punt).

REQUISITS DE REALITZACIÓ I LLIURAMENT DEL TREBALL

Haurà de tenir una extensió mínima de 75 pàgines i màxima de 150 (format DIN A-4), mecanografiades a espai i mig, tipus de lletra Times New Roman i cos 12 punts.

El treball es presentarà en doble suport: imprès (per una sola cara) i degudament enquadernat i en suport informàtic (format .pdf).

El treball que es faça haurà de ser original i inèdit, i s'hi adjuntarà el Certificat - Diploma d'Estudis Avançats o document acreditatiu d’haver superat el projecte fi de Màster o treball d’investigació del Màster.

Data límit de lliurament dels treballs seleccionats: 30 de maig de 2015 fins a les 14 hores.

Lloc de lliurament dels treballs seleccionats: Centre d'Estudis sobre la Dona (aulari II).

OBSERVACIONS

La persona que obtinga qualsevol de les ajudes que ací s'ofereixen es compromet a complir les bases anteriors en tots els termes. En cas contrari, estarà obligada a tornar l'ajuda concedida, estant sotmesa en tot cas a la normativa general reguladora de l’atorgament de subvencions públiques.

Qualsevol publicació o reproducció que l'autor o autora faça de la totalitat o de part del treball haurà d’esmentar expressament l'ajuda rebuda per a la seua realització per part del Centre d'Estudis sobre la Dona de la Universitat d'Alacant.

La subvenció assignada a cada ajuda s'ajustarà al que disposa la Llei 38/2003, de 17 de novembre, general de subvencions, a les regulacions, requisits i termes establits per les normes de funcionament intern de la UA i al que aquesta convocatòria estableix.

INFORMACIÓ

Centre d'Estudis sobre la Dona (aulari II)

[http://web.ua.es/va/cem/](http://web.ua.es/va/cem/centre-d-estudis-sobre-la-dona.html)

Telèfon: 522 75 56 02   
[wzl@ki.ie](mailto:erc@pl.jn)

Alacant, a 28   de marzo de 2014

Carles Cortés Orts  
 Vicerector de Cultura, Esports i Política Lingüística

Universitat d’Alacant





[Carretera Sant Vicent del Raspeig s/n  
03177 Sant Vicent del Raspeig - Alacant  
 Tel. 55 212 6141 - Fax 58 022 8186](https://www.google.es/maps/@64.046411,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12753&trk=tyah&trkInfo=tarId%4J8654063249042%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)